Янко Будински

+Янко Будински(портрет)Народзени3. януара 1908Умар28. мая 1960 (52)Державянствоавстро-угорске, югославянскеЯзик творохрускиШколаОсновна школаКвалификацияприучени друкарски роботнїкПериод твореня1930-1958.Жанридрукарство, аматерска ґлумаПохованиУ Руским Керестуре

Янко Будински (*3. януар 1908 - †28. май 1960), друкарски роботнїк, културно-просвитни роботнїк и вельорочни театрални аматер у Руским Керестуре.

Янко Будински ше народзел  3. януара 1908. року у Руским Керестуре.  Оцец Андри и мац Ана Будинсково.  Янко мал шестру хтора ше одала до Петровцох у Сриме. Основну школу Янко закончел у Руским Керестуре. Янков оцец Андри бул образовани чловек и вон унапрямовал сина ґу активносцом у култури, Янко ше од 1935. року стаємно явял як ґлумец аматер у театралних фалатох хтори рихтани у Руским Керестуре и бул член Читальнї у валалє.

Янко Будински ше оженєл зоз Меланию родз. Такач. У малженстве мали тройо дзеци, Марию, Якима и Мирона. 

Як познате, друкарня  за потреби друкованя виданьох РНПД була купена  1936. року у Дякове и була пренєшена до нововибудованого будинку за друкарски наменки.  У рускей друкарнї теди бул Дюра Биндас мл. як єден-єдини  квалификовани роботнїк алє уж од перших дньох у друкарнї ше до роботи почал приучовац и помагац Биндасови  Янко Будински, теди єден з активних членох Читальнї, хтори швидко овладал зоз  друкарску технлоґию и робел аж по 1941. рок.  

Под час войни Янко Будински бул одогнати до Нємецкей  на примушуюцу роботу. 

Чим ше 1945. року Янко Будински врацел з Нємецкей до Руского Керестура такой ше приключел ґу Дюрови Биндасови и предлужел робиц у друкарнї. Вони двоме, у наступней децениї, були два главни слупи на хторих стала комплетна робота цалей друкарнї у Руским Керестуре. 

Янко Будински робел як друкарски роботнїк по 1958. рок кед бул, пре хороту, пензионовани.

Янко Будински умар 28. мая 1960. року. Поховани є на теметове у Руским Керестуре.

 Ґалерия 

 Литература 

 Дюра Латяк, „Руске слово на драги проґресаˮ, Руске слово 1945-1985, НВРО Руске слово, Нови Сад, 1985. б. 40. и 47.
 Дюра Латяк, „III. Розвой друкарнї у Руским Керестуреˮ, Руске слово 1945-1985, НВРО Руске слово, Нови Сад, 1985. б. 60. и 64.

Катеґория:Руснаци у Сербиї
Катеґория:Керестурци
Катеґория:Ґлумци аматере
Катеґория:3. януар
Катеґория:Народзени 1908
Катеґория:28. май
Катеґория:Умарли 1960